ਭਾਰਤੀ ਡਾਕਟਰਾਂ ਨੇ ਮਰਦਾਂ ਲਈ ਗਰਭ ਨਿਰੋਧਕ ਟੀਕਾ ਤਾਂ ਬਣਾ ਲਿਆ ਪਰ ਕੀ ਉਹ ਲਗਵਾਉਣਗੇ?\nਵਿਗਿਆਨਕ ਡਾ਼ ਆਰਐੱਸ ਸ਼ਰਮਾ ਦੱਸਦੇ ਹਨ ਕਿ ਇਹ ਟੀਕਾ ਸਿਰਫ਼ ਇੱਕ ਵਾਰ ਲਾਇਆ ਜਾਂਦਾ ਹੈ।

ਦਾਅਵੇ ਦੇ ਮੁਤਾਬਕ ਟੀਕਾ 13 ਸਾਲ ਤੱਕ ਇੱਕ ਗਰਭ ਰੋਧਕ ਵਾਂਗ ਕੰਮ ਕਰੇਗਾ। ਸਾਇੰਸਦਾਨਾਂ ਦਾ ਕਹਿਣਾ ਹੈ ਕਿ ਇੱਕ ਹੋਰ ਦਵਾਈ ਰਾਹੀਂ ਇਸ ਦੇ ਅਸਰ ਨੂੰ ਖ਼ਤਮ ਕੀਤਾ ਜਾ ਸਕਦਾ ਹੈ ਜਿਸ ਨਾਲ ਪੁਰਸ਼ ਮੁੜ ਤੋਂ ਪਿਤਾ ਬਣ ਸਕਣਗੇ।

ਇਸ ਟੀਕੇ ਨੂੰ ਇੰਡੀਅਨ ਕਾਊਂਸਲ ਆਫ਼ ਮੈਡੀਕਲ ਰਿਸਰਚ ਯਾਨਿ ਆਈਸੀਐੱਮਆਰ ਨੇ ਵਿਕਸਿਤ ਕੀਤਾ ਹੈ।

ਆਈਸੀਐੱਮਆਰ ਦੇ ਵਿਗਿਆਨੀ ਡਾ਼ ਆਰਐੱਸ ਸ਼ਰਮਾ ਨੇ ਦੱਸਿਆ ਕਿ ਕਲੀਨਿਕਲ ਟ੍ਰਾਇਲ ਲਈ  25-45 ਸਾਲ ਉਮਰ ਵਰਗ ਦੇ ਸਿਹਤਮੰਦ ਪੁਰਸ਼ਾਂ ਦੀ ਚੋਣ ਕੀਤੀ ਗਈ ਸੀ। ਇਨ੍ਹਾਂ ਪੁਰਸ਼ਾਂ ਦੇ ਘੱਟੋ-ਘੱਟ ਦੋ ਬੱਚੇ ਸਨ ਤੇ ਨਸਬੰਦੀ ਕਰਵਾਉਣੀ ਚਾਹੁੰਦੇ ਸਨ।

ਇਹ ਵੀ ਪੜ੍ਹੋ:

ਪੁਰਸ਼ਾਂ ਦੇ ਨਾਲ ਉਨ੍ਹਾਂ ਦੀਆਂ ਪਤਨੀਆਂ ਦੇ ਵੀ ਹਿਮੋਗ੍ਰਾਮ, ਅਲਟ੍ਰਾਸਾਊਂਡ ਆਦਿ ਟੈਸਟ ਕੀਤੇ ਗਏ। ਕੁੱਲ 700 ਲੋਕ ਟ੍ਰਾਇਲ ਵਿੱਚ ਸ਼ਾਮਲ ਹੋਣ ਆਏ ਪਰ ਉਨ੍ਹਾਂ ਵਿੱਚੋਂ ਸਿਰਫ਼ 315 ਹੀ ਸਾਇੰਸਦਾਨਾਂ ਦੀ ਕਸੌਟੀ 'ਤੇ ਖਰੇ ਉੱਤਰ ਸਕੇ।

ਵਿਗਿਆਨੀ ਡਾ਼ ਆਰਐੱਸ ਸ਼ਰਮਾ ਨੇ ਦੱਸਿਆ ਕਿ ਇਸ ਟੀਕੇ ਲਈ ਪੰਜ ਸੂਬਿਆਂ— ਦਿੱਲੀ, ਹਿਮਾਚਲ ਪ੍ਰਦੇਸ਼, ਜੰਮੂ, ਪੰਜਾਬ ਤੇ ਰਾਜਸਥਾਨ ਦੇ ਲੋਕਾਂ 'ਤੇ ਮੈਡੀਕਲ ਟ੍ਰਾਇਲ ਕੀਤੇ ਗਏ।

ਡਾਕਟਰਾਂ ਦਾ ਕਹਿਣਾ ਹੈ ਕਿ ਪੁਰਸ਼ਾਂ ਦੀ ਤੁਲਨਾ ਵਿੱਚ ਔਰਤਾਂ ਕੋਲ ਪਰਿਵਾਰ ਨਿਯੋਜਨ ਲਈ ਵਧੇਰੇ ਰਸਤੇ ਹਨ।

ਟ੍ਰਾਇਲ ਦੇ ਲਈ ਇਨ੍ਹਾਂ ਲੋਕਾਂ ਨੂੰ ਵੱਖ-ਵੱਖ ਪੜਾਅ ਵਿੱਚ ਟੀਕੇ ਲਾਏ ਗਏ ਜਿਵੇਂ ਸਾਲ 2008 ਵਿੱਚ ਇੱਕ ਸਮੂਹ ਦੇ ਲੋਕਾਂ ਨੂੰ ਟੀਕਾ ਲਾਇਆ ਗਿਆ ਤੇ ਉਨ੍ਹਾਂ ਤੇ 2017 ਤੱਕ ਨਜ਼ਰ ਰੱਖੀ ਗਈ। ਦੂਸਰੇ ਗੇੜ ਵਿੱਚ 2012 ਤੋਂ 2017 ਤੱਕ ਟ੍ਰਾਇਲ ਹੋਏ ਜਿਨ੍ਹਾਂ 'ਤੇ ਜੁਲਾਈ 2020 ਤੱਕ ਨਜ਼ਰ ਰੱਖੀ ਜਾਵੇਗੀ।

ਆਈਸੀਐੱਮਆਰ ਵਿੱਚ ਵਿਗਿਆਨਕ ਡਾ਼ ਆਰਐੱਸ ਸ਼ਰਮਾ ਦੱਸਦੇ ਹਨ ਕਿ ਇਹ ਟੀਕਾ ਸਿਰਫ਼ ਇੱਕ ਵਾਰ ਲਾਇਆ ਜਾਂਦਾ ਹੈ। ਉਨ੍ਹਾਂ ਮੁਤਾਬਤਕ ਇਹ ਟੀਕਾ 97.3 ਫ਼ੀਸਦੀ ਕਾਰਗਰ ਹੈ।

ਉਹ ਦੱਸਦੇ ਹਨ ਕਿ ਪੁਰਸ਼ਾਂ ਦੇ ਅੰਡਕੋਸ਼ ਦੀ ਨਲੀ ਨੂੰ ਬਾਹਰ ਕੱਢ ਕੇ ਉਸ ਵਿੱਚ ਪੌਲੀਮਰ ਦਾ ਟੀਕਾ ਲਾਇਆ ਜਾਂਦਾ ਹੈ ਤੇ ਫਿਰ ਇਹ ਸ਼ੁਕਰਾਣੂਆਂ ਦੀ ਗਿਣਤੀ ਨੂੰ ਘਟਾਉਂਦਾ ਰਹਿੰਦਾ ਹੈ।

ਇਸ ਇੰਜੈਕਸ਼ਨ ਦੇ ਟ੍ਰਾਇਲ ਦੌਰਾਨ ਕੁਝ ਮਾੜੇ ਅਸਰ ਵੀ ਦੇਖਣ ਨੂੰ ਮਿਲੇ ਜਿਵੇਂ ਸਕ੍ਰੋਟਲ (ਪਤਾਲੂ ਥੈਲੀ) ਵਿੱਚ ਸੋਜਿਸ਼ ਦਿਖਾਈ ਦਿੱਤੀ। ਹਾਲਾਂਕਿ ਸਕ੍ਰੋਟਲ ਸਪੋਰਟ ਦੇਣ ਤੋਂ ਬਾਅਦ ਇਹ ਸੋਜਿਸ਼ ਦੂਰ ਹੋ ਗਈ। ਇਸ ਤੋਂ ਇਲਾਵਾ ਕੁਝ ਪੁਰਸ਼ਾਂ ਦੀਆਂ ਪਤਾਲੂ ਥੈਲੀਆਂ ਵਿੱਚ ਗੰਢਾਂ ਬਣ ਗਈਆਂ ਜੋ ਕਿ ਸਮਾਂ ਪਾ ਕੇ ਠੀਕ ਹੋ ਗਈਆਂ।

ਡਾ਼ ਸ਼ਰਮਾ ਦੱਸਦੇ ਹਨ ਕਿ ਇਸ ਟੀਕੇ 'ਤੇ ਆਈਸੀਐੱਮਆਰ 1984 ਤੋਂ ਹੀ ਕੰਮ ਕਰ ਰਿਹਾ ਸੀ ਅਤੇ ਇਸ ਟੀਕੇ ਵਿੱਚ ਵਰਤੇ ਜਾਣ ਵਾਲੇ ਪੌਲੀਮਰ ਨੂੰ ਪ੍ਰੋਫ਼ੈਸਰ ਐੱਸ ਕੇ ਗੁਪਤਾ ਨੇ ਵਿਕਸਿਤ ਕੀਤਾ ਹੈ।

ਪੁਰਸ਼ਾਂ ਦੇ ਅੰਡਕੋਸ਼ ਦੀ ਨਲੀ ਵਿੱਚ ਪੌਲੀਮਰ ਦਾ ਟੀਕਾ ਲਾਇਆ ਜਾਂਦਾ ਹੈ ਜੋ ਸ਼ੁਕਰਾਣੂਆਂ ਦੀ ਸੰਖਿਆ ਨੂੰ ਘਟਾਉਂਦਾ ਰਹਿੰਦਾ ਹੈ।

ਉਨ੍ਹਾਂ ਦਾ ਕਹਿਣਾ ਹੈ ਕਿ ਹੁਣ ਇਹ ਪੌਲੀਮਰ ਹਰੀ...\n\ntl;dr:
ਭਾਰਤੀ ਸਾਇੰਸਦਾਨਾਂ ਨੇ ਦਾਅਵਾ ਕੀਤਾ ਹੈ ਕਿ ਉਨ੍ਹਾਂ ਨੇ ਦੁਨੀਆਂ ਦਾ ਅਜਿਹਾ ਪਹਿਲਾ ਟੀਕਾ ਬਣਾ ਲਿਆ ਹੈ ਜੋ ਪੁਰਸ਼ਾਂ ਨੂੰ ਪਿਤਾ ਬਣਨ ਤੋਂ ਰੋਕ ਸਕੇਗਾ।